Watson tiedote

03.04.2017

**Watsonin tallennusominaisuuksiin muutoksia 3.4.2017**

Watson-palvelun kehittäminen jatkuu kevään aikana, kun Watson saa uutta sisältöä ja mobiilisovellukset uudistuvat. Kevään aikana myös tallennusominaisuudet muuttuvat -
kehitämme kuuden kuukauden rajattoman tallennustilan ominaisuuksia, joilla
sisältö on helpommin löydettävissäsi ja tallentaminen entistäkin helpompaa.

Muutoksia tulee myös kahden viikon kanavakohtaiseen tallennukseen. Tekijänoikeusmuutosten siirtymäaikojen umpeutumisen myötä Watson-palvelun kanavakohtainen kahden viikon tallennusominaisuus poistuu ma 3.4.2017 alkaen. Ominaisuuden poistamisen taustalla on vaatimus tekijäinoikeusjärjestöiltä koskien kaikkia vastaavanlaisten palveluiden tarjoajia. Takana on pitkät neuvottelut ja onneksemme olemme voineet pitää ominaisuutta muiden tallennusmahdollisuuksien rinnalla asiakkaillemme näinkin pitkään.

Yksittäisten ja toistuvien ohjelmien 6 kk rajaton tallennus säilyy edelleen, joten tallennus-ominaisuuksia löydät Watsonista myös jatkossa. Tallentaa voit älypuhelimella, tabletilla, selaimella tai televisiolla, johon on asennettu Watson älytelevisiosovellus tai jossa on Watson tv-tikku/boksi.

Kuuden kuukauden rajaton tallennustila mahdollistaa yksittäisten ohjelmien tai sarjojen tallentamisen kaikilta peruskanavilta. Käyttöliittymässä tämä tapahtuu seuraavasti:
- ”Tallenna” -valinta tallentaa yksittäisen ohjelman arkistoon.
- ”Tallenna aina” -valinta tallentaa kaikki ko. ohjelman jaksot. Tätä käskyä kannattaa käyttää aina, kun olet tallentamassa esim. viikoittain tulevaa ohjelmaa ja haluat talteen sen jokaisen jakson.

Tallenteiden katsominen. Tehtyjä tallenteita voi katsella kaikilla yllä mainituilla laitteilla.

Mikäli käytät tallentamiseen kodissasi sijaitsevaa kovalevyä tai muistia, ei tallentamiseen tältä osin tule mitään muutosta.

TULOSSA UUDET MOBIILISOVELLUKSET
Helmi-maaliskuun vaihteessa julkaisemme uudet iOS ja Android -mobiilisovellukset. Uusi mobiilisovellus nopeuttaa sovellusten käyttöä, ja sisältää huippuominaisuuden, jolla voit käyttää mobiililaitettasi älytelevisiosovelluksen kaukosäätimenä "liuttamalla" sisällön mobiililaitteestasi televisioruudulle. Tulevan päivityksen myötä Windows Phonen Watson-tuki päättyy myöhemmin keväällä.

ÄLYTELEVISIOTUKI LAAJENEE KOKO AJAN
Mikäli olet Watson asiakas ja sinulla on älytelevisio, saat Watson-sovelluksella Watsonin helposti televisioosi ilman lisälaitteita. Voit kirjautua olemassa olevilla tunnuksilla suoraan älytelevisiosovellukseen, jonka löydät television sovelluskaupasta. Lisätietoja [watson.fi/fi/alytelevisio.](https://watson.fi/fi/alytelevisio)